
ΤΕΥΧΟΣ ΔΕΥΤΕΡΟ 


Αρ 


. Φύλλου 952 


ΑΠΟΦΑΣΕΙΣ 

Αριθμ. 730/23143 

Πρόγραμμα Επιτήρησης, Ελέγχου και Εξάλειψης 
της Σπογγώδους Εγκεφαλοπάθειας των Βοοει¬ 
δών (ΣΕΒ) 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τον Κανονισμό (ΕΚ) αριθ. 999/2001 για τη «θέσπιση 
κανόνων πρόληψης, καταπολέμησης και εξάλειψης ορι¬ 
σμένων Μεταδοτικών Σπογγωδών Εγκεφαλοπαθειών» 
όπως αυτός τροποποιήθηκε τελευταία και ισχύει. 

2. Τον Κανονισμό (ΕΚ) αριθ. 852/2004 του Ευρωπαϊκού 
Κοινοβουλίου και του Συμβουλίου της 29ης Απριλίου 
2004 για την υγιεινή των τροφίμων. 

3. Τον Κανονισμό (ΕΚ) αριθ. 853/2004του Ευρωπαϊκού 
Κοινοβουλίου και του Συμβουλίου «για τον καθορισμό 
ειδικών κανόνων υγιεινής για τα τρόφιμα ζωικής προέ¬ 
λευσης» όπως αυτός τροποποιήθηκε και ισχύει. 

4. Τον Κανονισμό (ΕΚ) αριθ. 854/2004του Ευρωπαϊκού 
Κοινοβουλίου και του Συμβουλίου «για τον καθορισμό 
ειδικών διατάξεων για την οργάνωση των επίσημων 
ελέγχων στα προϊόντα ζωικής προέλευσης που προο¬ 
ρίζονται για κατανάλωση από τον άνθρωπο» όπως αυτός 
τροποποιήθηκε και ισχύει. 

5. Τον Κανονισμό (ΕΚ) αριθ. 882/2004του Ευρωπαϊκού 
Κοινοβουλίου και του Συμβουλίου «για τη διενέργεια επί¬ 
σημων ελέγχων της συμμόρφωσης προς τη νομοθεσία 
περί ζωοτροφών και τροφίμων και προς τους κανόνες 
για την υγεία και την καλή διαβίωση των ζώων» όπως 
αυτός τροποποιήθηκε και ισχύει. 

δ.Τον Κανονισμό (ΕΚ) αριθ. 1069/2009 του Ευρωπαϊκού 
Κοινοβουλίου και του Συμβουλίου, της 21 ης Οκτωβρίου 
2009, περί υγειονομικών κανόνων για ζωικά υποπροϊό¬ 
ντα και παράγωγα προϊόντα που δεν προορίζονται για 
κατανάλωση από τον άνθρωπο και για την κατάργηση 
του κανονισμού (ΕΚ) αριθ. 1774/2002 (κανονισμός για 
τα ζωικά υποπροϊόντα). 

7. Τον Κανονισμό (ΕΕ) αριθ. 142/2011 της Επιτροπής, 
της 25ης Φεβρουάριου 2011, για την εφαρμογή του κα¬ 
νονισμού (ΕΚ) αριθ. 1069/2009 του Ευρωπαϊκού Κοινο¬ 
βουλίου και του Συμβουλίου περί υγειονομικών κανόνων 


για ζωικά υποπροϊόντα και παράγωγα προϊόντα που δεν 
προορίζονται για κατανάλωση από τον άνθρωπο και 
για την εφαρμογή της οδηγίας 97/78/ΕΚ του Συμβου¬ 
λίου όσον αφορά ορισμένα δείγματα και τεμάχια που 
εξαιρούνται από κτηνιατρικούς ελέγχους στα σύνορα 
οι οποίοι αναφέρονται στην εν λόγω οδηγία. 

8. Το νόμο 248/1914 (ΦΕΚ Α' 110), άρθρο 23 όπως αντι- 
καταστάθηκε από το άρθρο 13 του νόμου 2538/1997 
(ΦΕΚ Α'242). 

9. Τις διατάξεις του άρθρου 90 του Κώδικα Νομοθεσίας, 
«Κυβέρνηση και Κυβερνητικά όργανα», όπως κωδικοποι- 
ήθηκε και τέθηκε σε ισχύ με το π.δ. 63/2005 (ΦΕΚ Α' 98). 

10. Τις διατάξεις του άρθρου 1 του π.δ. 133/1992 
(ΦΕΚ Α' 66), «Επιβολή υγειονομικών και λοιπών μέτρων 
για την προστασία και εξυγίανση της κτηνοτροφίας από 
λοιμώδη και παρασιτικά νοσήματα». 

11 .Την υπ'αριθ. Υ200/21 -11-2016 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (ΦΕΚ Β' 3755). 

12. Την υπουργική απόφαση 4923/131369/28.12.2012 
(ΦΕΚ Β' 60/18.01.2013) «Πρόγραμμα Επιτήρησης, Ελέγ¬ 
χου και Εξάλειψης της Σπογγώδους Εγκεφαλοπάθειας 
των Βοοειδών (ΣΕΒ)». 

13. Τον νόμο 4235/2014 (ΦΕΚ Α' 32) «Διοικητικά μέτρα, 
διαδικασίες και κυρώσεις στην εφαρμογή της ενωσιακής 
και εθνικής νομοθεσίας στους τομείς των τροφίμων, των 
ζωοτροφών και της υγείας και προστασίας των ζώων και 
άλλες διατάξεις αρμοδιότητας του Υπουργείου Αγροτι¬ 
κής Ανάπτυξης και Τροφίμων». 

14. Το γεγονός ότι από την απόφαση αυτή δεν προ- 
καλείται δαπάνη και η προκαλούμενη δαπάνη για την 
εφαρμογή του Προγράμματος μέχρι το τέλος του 2017 
θα καθοριστεί με κοινή απόφαση των Υπουργών Οικο¬ 
νομικών και Αγροτικής Ανάπτυξης και Τροφίμων και θα 
καλυφθεί από τον τακτικό Προϋπολογισμό (Κ.Α. 5329 
Φ29/110), με κοινοτική συγχρηματοδότηση από την 
Ευρωπαϊκή Ένωση. 

15. Την από 06/02/2017 εισήγηση της Διεύθυνσης 
Υγείας των Ζώων, αποφασίζουμε: 

Άρθρο 1 

Διάρκεια - Στόχος 

Με την παρούσα απόφαση: 

(α) Εγκρίνεται η εφαρμογή του Προγράμματος Επιτή- 

ρησης, Ελέγχου και Εξάλειψης της Σπογγώδους Εγκε- 
φαλοπάθειας των Βοοειδών (ΣΕΒ) σε όλη την Ελληνική 
Επικράτεια για το έτος 2017. 

(β) Καθορίζονται οι λεπτομέρειες εφαρμογής του 
Προγράμματος Επιτήρησης, Ελέγχου και Εξάλειψης της 
Σπογγώδους Εγκεφαλοπάθειας των Βοοειδών (ΣΕΒ) 
σύμφωνα με τις απαιτήσεις του Κανονισμού (ΕΚ) αρ. 
999/2001, όπως τροποποιήθηκε τελευταία και ισχύει. 
Στόχοι του προγράμματος είναι: 

(α) Η συστηματική έρευνα και η εργαστηριακή διάγνω¬ 
ση με εφαρμογή κατάλληλων εργαστηριακών τεχνικών 
της Σπογγώδους Εγκεφαλοπάθειας των Βοοειδών (ΣΕΒ) 
στο ζωικό πληθυσμό της χώρας. 

(β) Επί θετικού αποτελέσματος, η εξάλειψη της διαπι- 
στωθείσας εστίας ΣΕΒ, και ο έλεγχος και αποκλεισμός 
εισόδου του αιτιολογικού παράγοντα της ΣΕΒ στη δια¬ 
τροφική αλυσίδα του ανθρώπου και των ζώων. 

Άρθρο 2 
Ορισμοί 

Για τους σκοπούς της παρούσας απόφασης ισχύουν 
οι ορισμοί του άρθρου 3 και του Παραρτήματος I του 
Κανονισμού (ΕΚ) αρ. 999/2001, όπως τροποποιήθηκε 
τελευταία και ισχύει και ειδικότερα: 

(α) Σπογγώδης Εγκεφαλοπάθεια των Βοοειδών (ΣΕΒ) 
είναι η περίπτωση Μεταδοτικής Σπογγώδους Εγκεφα- 
λοπάθειας (ΜΣΕ) η οποία εμφανίζεται στα βοοειδή. Ο 
αιτιολογικός παράγοντας είναι η πρωτεΐνη Ρποη που 
μοιάζει με αυτήν που προκαλεί την Τρομώδη Νόσο στα 
μικρά μηρυκαστικά. 

(β) ΜΣΕ είναι όλες οι Μεταδοτικές Σπογγώδεις Εγκε- 
φαλοπάθειες πλην εκείνων που προσβάλλουν τον άν¬ 
θρωπο. 

(γ) Ζώα "κλάσης" ((ΖοΓιοιΤ) είναι μία ομάδα βοοειδών 
η οποία περιλαμβάνει: 

(ί) τα ζώα που γεννήθηκαν στο ίδιο κοπάδι με το ασθε¬ 
νές βοοειδές κατά τους δώδεκα μήνες πριν ή μετά την 
ημερομηνία γέννησης του ασθενούς ζώου και 
(ϋ) τα ζώα που οποιαδήποτε στιγμή κατά το πρώτο 
έτος της ζωής τους εκτράφηκαν μαζί με ασθενές βοο¬ 
ειδές. 

(δ) Αυτόχθονο κρούσμα ΣΕΒ είναι το κρούσμα Σπογ¬ 
γώδους Εγκεφαλοπάθειας των Βοοειδών για το οποίο 
δεν έχει αποδειχθεί σαφώς ότι οφείλεται σε μόλυνση 
πριν από την εισαγωγή του ζωντανού ζώου. 

(ε) Κρούσμα ΣΕΒ είναι το κρούσμα που έχει επιβεβαι¬ 
ωθεί σε εργαστήριο εθνικής αναφοράς, σύμφωνα με 
τις μεθόδους και τα πρωτόκολλα που αναφέρονται στο 
σημείο 3.1 α) και β) του κεφαλαίου Γ του Παραρτήματος 
Χτου Κανονισμού (ΕΚ) αρ. 999/2001. 

(στ) Κρούσμα κλασικής ΣΕΒ είναι το κρούσμα ΣΕΒ που 
ταξινομείται ωςτέτοιο σύμφωνα μετά κριτήρια που ορί¬ 
ζονται από τη μέθοδο του εργαστηρίου αναφοράς της 
Ευρωπαϊκής Ένωσης για την ταξινόμηση των παθογόνων 
παραγόντων των ΜΣΕ που απομονώνονται στα βοοειδή. 

(ζ) Κρούσμα άτυπης ΣΕΒ είναι το κρούσμα ΣΕΒ που 
δεν μπορεί να ταξινομηθεί ως κρούσμα τυπικής ΣΕΒ 
σύμφωνα με τα κριτήρια που ορίζονται από τη μέθοδο 
του εργαστηρίου αναφοράς της Ευρωπαϊκής Ένωσης για 


την ταξινόμηση των παθογόνων παραγόντων των ΜΣΕ 
που απομονώνονται στα βοοειδή. 

(η) Ενεργητική επιτήρηση θεωρείται ο έλεγχος των 
ζώων για τα οποία δεν έχει δηλωθεί υποψία ότι έχουν 
προσβληθεί από ΜΣΕ, δηλαδή υγιή ζώα που προορί¬ 
ζονται για σφαγή για ανθρώπινη κατανάλωση, ζώα που 
οδηγούνται σε επείγουσα σφαγή, νεκρά ζώα (ανεξαρ¬ 
τήτως αιτίας θανάτου), προκειμένου να προσδιορισθεί 
ο επιπολασμός της ΣΕΒ σε ολόκληρη την Χώρα ή μια 
περιοχή. 

(θ) Παθητική επιτήρηση θεωρείται η δήλωση όλων των 
ζώων για τα οποία υπάρχει υποψία ότι έχουν προσβλη¬ 
θεί από ΜΣΕ. Στις περιπτώσεις κατά τις οποίες οι ΜΣΕ 
δεν μπορούν να αποκλεισθούν με κλινική διερεύνηση, 
είναι υποχρεωτικός ο εργαστηριακός έλεγχοςτων ζώων 
αυτών. 

(ι) Υποψία ΜΣΕ τίθεται όταν ένα ζωντανό, σφαχθέν ή 
νεκρό ζώο εμφανίζει ή έχει εμφανίσει νευρολογικές δια¬ 
ταραχές ή διαταραχές της συμπεριφοράς ή προοδευτική 
υποβάθμιση της γενικής του κατάστασης που συνδέεται 
με προσβολή του κεντρικού νευρικού συστήματος, για 
το οποίο οι πληροφορίες που υπάρχουν από την κλινική 
εξέταση, την ανταπόκριση σε θεραπευτική αγωγή, την 
νεκροτομή - νεκροψία και την εργαστηριακή εξέταση 
πριν ή μετά τον θάνατο δεν επιτρέπουν άλλη διάγνωση. 
Επιπλέον, υποψία ΜΣΕ τίθεται και επί θετικού αποτελέ¬ 
σματος μιας ταχείας ανοσολογικής δοκιμής. 

(ια) Ταχείες δοκιμές είναι οι διαγνωστικές μέθοδοι 
που περιγράφονται στο Παράρτημα X του Καν. (ΕΚ) αρ. 
999/2001, καθώς και στο Παράρτημα I της παρούσας, 
τα αποτελέσματα των οποίων γίνονται γνωστά εντός 
24 ωρών. 

(ιβ) Εγχειρίδιο Οδηγιών Εφαρμογής του Προγράμμα¬ 
τος της ΣΕΒ είναι το ειδικό έντυπο υλικό του Τμήματος 
Λοιμωδών και Παρασιτικών Νοσημάτων της Δ/νσηςΥγεί- 
αςτων Ζώων που περιλαμβάνει κατευθυντήριες οδηγίες 
και τα υποδείγματα εγγράφων που απαιτούνται για την 
τεκμηρίωση της εφαρμογής του Προγράμματος ΣΕΒ. 

Άρθρο 3 

Αρχές και Φορείς εμπλεκόμενοι στο Πρόγραμμα- 

Αρμοδιότητες και Υποχρεώσεις 

Στον σχεδίασμά και την εφαρμογή του Προγράμματος 
συμμετέχουν οι ακόλουθες Αρχές και Φορείς με τις αντί¬ 
στοιχες κατά περίπτωση υποχρεώσεις και αρμοδιότητες: 

Ι.ΤοΤμήμα Λοιμωδών και Παρασιτικών Νοσημάτων 
της, Διεύθυνσης Υγείας των Ζώων της Γενικής, Διεύθυν¬ 
σης Βιώσιμης Ζωικής Παραγωγής και Κτηνιατρικής του 
Υπουργείου Αγροτικής Ανάπτυξης και Τροφίμων (Κεντρι¬ 
κή Αρμόδια Αρχή), το οποίο: 

(α) Μεριμνά για τον συντονισμό και την διαχείριση του 
Προγράμματος σε ολόκληρη την Χώρα, τόσο κατά τις 
επιμέρους διατάξεις του, όσο και στο σύνολό του. 

(β) Ορίζει ως υπεύθυνο του Προγράμματος έναν 
κτηνίατρο, υπάλληλο του Τμήματος, με απόφαση του 
Προϊσταμένου της Διεύθυνσης Υγείας των Ζώων του 
Υπουργείου Αγροτικής Ανάπτυξης και Τροφίμων. 

(γ) Σε συνεργασία με τις Αρχές και τους Φορείς του πα¬ 
ρόντος άρθρου, συλλέγει, επεξεργάζεται και ερμηνεύει 

τα κλινικά, εργαστηριακά και επιδημιολογικά στοιχεία 
που προκύπτουν από την εφαρμογή του Προγράμματος 
σε τοπικό, περιφερειακό και εθνικό επίπεδο. 

(δ) Συνδράμει τις αρμόδιες Κτηνιατρικές Αρχές των 
ΠΕ στην οργάνωση του ετήσιου προγραμματισμού των 
δειγματοληψιών, όταν αυτό ζητηθεί, καθώς και στην 
αποτελεσματικότερη διενέργεια της επιδημιολογικής 
έρευνας στις θετικές με ΣΕΒ εκτροφές. 

(ε) Εισηγείται ή/και λαμβάνει κατάλληλα μέτρα σε 
εθνικό επίπεδο για την επίτευξη των στόχων του Προ¬ 
γράμματος. 

(στ) Χειρίζεται όλα τα θέματα που σχετίζονται με τα 
αντικείμενα, τους στόχους και τα αποτελέσματα του 
Προγράμματος, και παρέχει στα αρμόδια Κοινοτικά 
Όργανα και τους Διεθνείς Οργανισμούς τα απαραίτητα 
κάθε φορά στοιχεία. 

(ζ) Ορίζει τους Φορείς εφαρμογήςτου Προγράμματος 
και προσδιορίζει τις αρμοδιότητες και υποχρεώσεις αυ¬ 
τών, ανάλογα με τις ανάγκες του Προγράμματος. 

(η) Οργανώνει και συμμετέχει σε εκπαιδεύσεις και 
ενημερώσεις κτηνιάτρων και κτηνοτροφών, που διορ- 
γανώνονται ανά την Χώρα, για την ευαισθητοποίηση 
και αποτελεσματικότερη διάγνωση και εφαρμογή του 
Προγράμματος της ΣΕΒ. 

2. Το Εθνικό Εργαστήριο Αναφοράς ΜΣΕ 
2.1 Ορισμός Εθνικού Εργαστηρίου Αναφοράς ΜΣΕ 
Το Κτηνιατρικό Εργαστήριο Λάρισας της Δ/νσης 
Κτηνιατρικού Κέντρου Θεσσαλονίκης του Υπουργείου 
Αγροτικής Ανάπτυξης και Τροφίμων, ορίζεται ως Εθνι¬ 
κό Εργαστήριο Αναφοράς για τις ταχείες ανοσολογικές 
διαγνωστικές μεθόδους των βοοειδών που εφαρμόζο¬ 
νται στην Ελλάδα και τις επιβεβαιωτικές δοκιμές με ανο- 
σοκαθήλωση (ννθ5ΐθητ άΐοΐ), όπως αυτές καθορίζονται 
στο Παράρτημα X του Κανονισμού (ΕΚ) αρ. 999/2001, 
όπως τροποποιήθηκε και ισχύει, και στο Παράρτημα I 
της παρούσας. 

2.2. Αρμοδιότητες και Υποχρεώσεις του Εθνικού Ερ¬ 
γαστηρίου Αναφοράς ΜΣΕ 
Κατά την εφαρμογή του Προγράμματος, το Εθνικό 
Εργαστήριο Αναφοράς ΜΣΕ έχει τις ακόλουθες αρμοδι¬ 
ότητες και υποχρεώσεις: 

(α) Προβαίνει σε εξέταση δειγμάτων εγκεφαλικού 
ιστού από κλινικώς ύποπτα βοοειδή, που αποστέλλο- 
νται από ολόκληρη την ελληνική επικράτεια, με ταχείες 
ανοσολογικές δοκιμές και επιβεβαιωτικές δοκιμές ανο- 
σοκαθήλωσης (ννθ5ΐθπτ άΐοΐ). Διενεργεί επιβεβαιωτικές 
δοκιμές ανοσοκαθήλωσης (ννθ5ΐθΐτι ΙοΙοί) σε όλα τα θε¬ 
τικά στην ταχεία δοκιμή δείγματα, που προωθούνται 
από τα Εξουσιοδοτημένα Εργαστήρια για ΜΣΕ προς το 
Εθνικό Εργαστήριο. 

(β) Προωθεί τα θετικά στις ταχείες δοκιμές δείγματα 
εγκεφαλικού ιστού βοοειδών ή/και τα επιβεβαιωμένα 
θετικά δείγματα με δοκιμές ανοσοκαθήλωσης, στο Κοι¬ 
νοτικό Εργαστήριο Αναφοράς για περαιτέρω εργαστη¬ 
ριακές εξετάσεις (ιστοπαθολογικές, ανοσοϊστοχημικές ή 
ανίχνευσης χαρακτηριστικών ινιδίων 5ΑΕ με ηλεκτρονι¬ 
κή μικροσκοπία). 


(γ) Ενημερώνει άμεσα τηλεομοιοτυπικώς και κατόπιν 
εγγράφως, την αρμόδια Κτηνιατρική Αρχή σχετικά με 
τα αποτελέσματα των εξετάσεων που πραγματοποιεί, 
χρησιμοποιώντας τα κατάλληλα υποδείγματα εγγράφων 
του Εγχειριδίου Οδηγιών Εφαρμογήςτου Προγράμματος 
της ΣΕΒ. 

(δ) Σε συνεργασία με τις Αρχές και τους Φορείς του 
παρόντος άρθρου, επεξεργάζεται και ερμηνεύει τα απο¬ 
τελέσματα που προκύπτουν από την εφαρμογή του Προ¬ 
γράμματος από όλα τα εξουσιοδοτημένα εργαστήρια, 
και ενημερώνει και προωθεί αυτά στο Τμή μα Λοιμωδών 
και Παρασιτικών Νοσημάτων της Δ/νσης Υγείας των 
Ζώων του Υπουργείου Ανάπτυξης και Τροφίμων το οποίο 
είναι υπεύθυνο για τον συντονισμό του Προγράμματος. 

(ε) Συνδράμει τις αρμόδιες Κτηνιατρικές Αρχές των Πε¬ 
ριφερειακών Ενοτήτων στην διενέργεια επιδημιολογικής 
διερεύνησης επί θετικού αποτελέσματος. 

(στ) Τηρεί αρχείο των εξετάσεων που πραγματοποιεί 
και των ενεργειών στις οποίες προβαίνει κατ' εφαρμογή 
του Προγράμματος και ενημερώνει την βάση δεδομένων 
που τηρείται στην Κεντρική Υπηρεσία, τακτικά μεν ανά 
μήνα, έκτακτα δε επί κάθε θετικού ή ύποπτου αποτελέ¬ 
σματος. 

(ζ) Παρακολουθεί και ενημερώνεται επί των διεθνών 
επιστημονικών εξελίξεων στον τομέα της διάγνωσης και 
του ελέγχου των ΜΣΕ και προσαρμόζει ανάλογα τις δια¬ 
γνωστικές μεθόδους και τα πρωτόκολλα που εφαρμόζει. 

(η) Συνεργάζεται με τα Εξουσιοδοτημένα για την διά¬ 
γνωση των ΜΣΕ Εργαστήρια με σκοπό: 

- τον συντονισμό για ομοιόμορφη εφαρμογή και ερ¬ 
μηνεία των αποτελεσμάτων των διαγνωστικών δοκιμών 
των ΜΣΕ, 

- την πιστοποίηση της ορθής εφαρμογής των διαγνω¬ 
στικών δοκιμών των ΜΣΕ, 

- την οργάνωση μίας (1) τουλάχιστον διεργαστηριακής 
συγκριτικής δοκιμής (ίηΐθΐ'ΐΒάοΐ'Βΐοΐ'γ ρΓοίίςίθηςγ ΐθ5ΐ) 
κατ' έτος, για την επιβεβαίωση της ικανότητας και της 
αξιοπιστίας των αποτελεσμάτων των Εξουσιοδοτημένων 
Εργαστηρίων των ΜΣΕ, 

- την οργάνωση μίας τουλάχιστον επιτόπιας επίσκε¬ 
ψης σε κάθε Εξουσιοδοτημένο Εργαστήριο των ΜΣΕ 
κατ' έτος, 

- την οργάνωση τουλάχιστον μίας (1) κατ' έτος κοινής 
συνάντησης όλων των Εξουσιοδοτημένων Εργαστηρίων 
των ΜΣΕ. 

(θ) Συνεργάζεται με το Κοινοτικό Εργαστήριο Ανα¬ 
φοράς για οποιαδήποτε καινούργια δεδομένα αναφο¬ 
ρικά με τις διαγνωστικές δοκιμές και υφίσταται έλεγ¬ 
χο από αυτό, με δοκιμασίες αξιολόγησης ικανοτήτων 
(ρΐΌίίςίθηςγ ΐθ5ΐ$) για όλες τις διαγνωστικές δοκιμές που 
εφαρμόζονται. 

(ι) Συνεργάζεται με τις αρμόδιες Κεντρικές Αρχές της 
Γενικής Διεύθυνσης Βιώσιμης Ζωικής Παραγωγής και 
Κτηνιατρικής του Υπουργείου Αγροτικής Ανάπτυξης και 
Τ ροφίμων και παρέχει την συνδρομή του σε επιθεωρή¬ 
σεις ή άλλους ελέγχους που πραγματοποιούνται στην 
Χώρα από υπηρεσίες της Ευρωπαϊκής Ένωσης. 

(ια) Συμμετέχει σε συναντήσεις που πραγματοποιού¬ 
νται στο πλαίσιο του συντονισμού και της εποπτείας των 




8134 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'952/22.03.2017 


ΜΣΕ μεταξύ της Δ/νσης Υγείας των Ζώων, των Εργαστη¬ 
ρίων και των Κτηνιατρικών Αρχών που συμμετέχουν στο 
Πρόγραμμα. 

(ιβ) Οργανώνει και συμμετέχει, σε συνεργασία με την 
Κεντρική Αρμόδια Αρχή, σε εκπαιδεύσεις και ενημερώ¬ 
σεις κτηνιάτρων και κτηνοτροφών που διοργανώνονται 
ανά την Χώρα για την ευαισθητοποίηση, αποτελεσματι¬ 
κότερη διάγνωση και εφαρμογή του Προγράμματος της 
ΣΕΒ στα βοοειδή. 

3. Τα Εξουσιοδοτημένα Εργαστήρια για την διάγνωση 
ΜΣΕ με ταχείες ανοσολογικές δοκιμές. 

3.1 Ορισμόςτων Εξουσιοδοτημένων Εργαστηρίωντων 
ΜΣΕ για ταχείες ανοσολογικές δοκιμές 

Για την εφαρμογή εγκεκριμένων ταχειών ανοσολογι- 
κών μεθόδων, για την διάγνωση της ΣΕΒ, σε δείγματα 
εγκεφαλικού ιστού από βοοειδή που σφάζονται για αν¬ 
θρώπινη κατανάλωση ή από νεκρά βοοειδή, εξουσιοδο¬ 
τούνται τα ακόλουθα Εργαστήρια: 

(α)Το Κτηνιατρικό Εργαστήριο Ιωαννίνων της Δ/νσης 
Κτηνιατρικού Κέντρου Θεσσαλονίκης του Υπουργείου 
Αγροτικής Ανάπτυξης και Τροφίμων για βοοειδή προ¬ 
ερχόμενα από τους νομούς: 

Ιωαννίνων, Θεσπρωτίας, Κέρκυρας, Λευκάδας, Πρεβέ- 
ζης, Άρτας, Αιτωλοακαρνανίας, Λάρισας, Τρικάλων και 
Καρδίτσας. 

(β)ΤοΤμήμα Μοριακής Διαγνωστικής Αφθώδη Πυρε¬ 
τού, Ιολογικών, Ρικετσιακών και Εξωτικών Νοσημάτων 
της Δ/νσης Κτηνιατρικού Κέντρου Αθηνών του Υπουρ¬ 
γείου Αγροτικής Ανάπτυξης και Τροφίμων για βοοειδή 
προερχόμενα από τους νομούς: Αττικής, Φθιώτιδας, Φω¬ 
κίδας, Βοιωτίας, Ευρυτανίας, Εύβοιας, Ζακύνθου, Ηλεί¬ 
ας, Μεσσηνίας, Αχάίας, Αρκαδίας, Λακωνίας, Κορίνθου, 
Αργολίδας, Χίου, Λέσβου, Σάμου, Κυκλάδων, Δωδεκα- 
νήσου, Κεφαλληνίας, Χανίων, Ρεθύμνης, Ηρακλείου και 
Λασιθίου. 

(γ) Το Τμήμα Ιολογικών - Ρικετσιακών Νοσημάτων και 
ΜΣΕ, της Δ/νσης Κτηνιατρικού Κέντρου Θεσσαλονίκης, 
του Υπουργείου Αγροτικής Ανάπτυξης και Τροφίμων, για 
βοοειδή προερχόμενα από τους νομούς: Έβρου, Ροδό¬ 
πης, Ξάνθης, Δράμας, Καβάλας, Φλώρινας, Σερρών, Κιλ¬ 
κίς, Θεσσαλονίκης, Χαλκιδικής, Πέλλας, Ημαθίας, Πιερίας, 
Κοζάνης, Γρεβενών, Καστοριάς και Μαγνησίας. 

3.2 Αρμοδιότητες και Υποχρεώσεις των Εξουσιοδοτη¬ 
μένων Εργαστηρίων των ΜΣΕ για ταχείες ανοσολογικές 
δοκιμές 

Κατά την εφαρμογή του Προγράμματος, τα Εξουσι¬ 
οδοτημένα Εργαστήρια της παραγράφου 3.1 του πα¬ 
ρόντος άρθρου, έχουν τις ακόλουθες αρμοδιότητες και 
υποχρεώσεις: 

(α) Εκτελούν ταχείες δοκιμές στα δείγματα εγκεφαλι¬ 
κού ιστού από βοοειδή που σφάζονται για ανθρώπινη 
κατανάλωση και νεκρά βοοειδή, τα οποία λαμβάνονται 
και αποστέλλονται από τις αρμόδιες Κτηνιατρικές Αρχές 
των ΠΕ αρμοδιότητάς τους. 

(β) Σε περίπτωση θετικού ή υπόπτου αποτελέσματος 
στην ταχεία διαγνωστική δοκιμή που εφαρμόζουν για 
την ΣΕΒ, διαβιβάζουν τα δείγματα αυτά στο αρμόδιο 
Εθνικό Εργαστήριο Αναφοράς για επιβεβαίωση του απο¬ 
τελέσματος. 


(γ) Ενημερώνουν άμεσα τηλεομοιοτυπικώς και κατόπιν 
εγγράφως την αρμόδια Κτηνιατρική Αρχή σχετικά με 
τα αποτελέσματα των εξετάσεων που πραγματοποιούν, 
χρησιμοποιώντας τα κατάλληλα υποδείγματα εγγράφων 
του Εγχειριδίου Οδηγιών Εφαρμογής του Προγράμματος 
της ΣΕΒ. 

(δ) Τηρούν αρχείο των εξετάσεων που πραγματο¬ 
ποιούν και των ενεργειών στις οποίες προβαίνουν κατ' 
εφαρμογή του Προγράμματος και καταχωρούν άμεσα 
τα αποτελέσματα των αναλύσεών τους στην ψηφιακή 
εφαρμογή «Εργαστηριακά ΣΕΒ - ΜΣΕ» του ΟΠΣ Κτηνια¬ 
τρικής, και κατά προτεραιότητα για κάθε θετικό ή ύποπτο 
αποτέλεσμα ταχείας δοκιμής. 

(ε) Συνεργάζονται με το Εθνικό Εργαστήριο Αναφοράς 
για τις ΜΣΕ με σκοπό: 

- την ομοιόμορφη εφαρμογή και ερμηνεία των αποτε¬ 
λεσμάτων των διαγνωστικών δοκιμών των ΜΣΕ, 

- την πιστοποίηση της ορθής εφαρμογής των διαγνω¬ 
στικών δοκιμών των ΜΣΕ, 

και συμμετέχουν για την επίτευξη των παραπάνω σκο¬ 
πών, σε μία τουλάχιστον διεργαστηριακή συγκριτική δο¬ 
κιμή (ίηΐθΐ'-Ιθόοΐ'Βΐοΐ'γ ρΓοίίςίθηςγ ΐθ5ΐ) κατ'έτος, για την 
επιβεβαίωση της ικανότητάς τους και της αξιοπιστίας 
των αποτελεσμάτων τους. 

(στ) Συνεργάζονται και συμμετέχουν στην οργάνωση 
μίας (1) τουλάχιστον κατ' έτος κοινής συνάντησης όλων 
των Εξουσιοδοτημένων Εργαστηρίων των ΜΣΕ και του 
Εθνικού Εργαστη ρίου Αναφοράς για τις ΜΣΕ, για ενημέ¬ 
ρωση και εκπαίδευση, στις εγκαταστάσεις του δεύτερου, 
και δέχονται μία (1) τουλάχιστον κατ' έτος επιτόπια επί¬ 
σκεψη από το Εθνικό Εργαστήριο Αναφοράς. 

(ζ) Συνεργάζονται με τις αρμόδιες Κεντρικές Αρχές της 
Γενικής Διεύθυνσης Βιώσιμης Ζωικής Παραγωγής και 
Κτηνιατρικής του Υπουργείου Αγροτικής Ανάπτυξης και 
Τροφίμων και παρέχουν την συνδρομή τους σε επιθεω¬ 
ρήσεις ή άλλους ελέγχους που πραγματοποιούνται στην 
Χώρα από υπηρεσίες της Ευρωπαϊκής Ένωσης. 

(η) Συνεργάζονται και συμμετέχουν σε συναντήσεις 
που πραγματοποιούνται στα πλαίσια του συντονισμού 
και της εποπτείας των ΣΕΒ-ΜΣΕ μεταξύ της Δ/νσης Υγεί¬ 
ας των Ζώων, των Εργαστηρίων και των Κτηνιατρικών 
Αρχών που συμμετέχουν στο Πρόγραμμα. 

4. Το Τμήμα Μεθόδων, Σχεδιασμού, Διοίκησης Έργων 
και Ανάπτυξης Πληροφοριακών Συστημάτων και Ψηφι¬ 
ακών Υπηρεσιών της, Δ/νσης Ηλεκτρονικής, Διακυβέρ¬ 
νησης του ΥΠΑΑΤ 

(α) Είναι υπεύθυνο για τον σχεδίασμά, την υλοποίηση, 
την βελτίωση και την τεχνική υποστήριξη της ψηφιακής 
εφαρμογής για την καταχώρηση των δειγματοληψιών 
των ΜΣΕ, καθώς και την ανάπτυξη νέων εφαρμογών που 
θα υποστηρίξουν το σύνολο των δράσεων του Προγράμ¬ 
ματος των ΜΣΕ. 

(β) Είναι υπεύθυνο για την εκπαίδευση των κτηνιάτρων 
στην χρήση των συγκεκριμένων εφαρμογών. 

Υπεύθυνο για την διαχείριση των εφαρμογών, καθώς 
και των πληροφοριών που προέρχονται από αυτές, είναι 
το Τμήμα Λοιμωδών και Παρασιτικών Νοσημάτων της 
Δ/νσης Υγείας των Ζώων. 

5. Οι Δ/νσεις Κτηνιατρικής των Γενικών Δ/νσεων Περι¬ 
φερειακής Αγροτικής Οικονομίας και Κτηνιατρικής των 
Περιφερειών 

Είναι υπεύθυνες για την εποπτεία, τον συντονισμό και 
την αξιολόγηση της πορείας του προγράμματος ΣΕΒ 
στην περιοχή αρμοδιότητάςτους και συνεργάζονται με 
τα Τμήματα Κτηνιατρικής των Δ/νσεων Αγροτικής Οι¬ 
κονομίας και Κτηνιατρικής (ΔΑΟΚ) των ΠΕ της περιοχής 
αρμοδιότητάς τους, όπως επίσης και με την αρμόδια 
Κεντρική Αρχή της Γενικής Διεύθυνσης Βιώσιμης Ζωικής 
Παραγωγής και Κτηνιατρικής του Υπουργείου Αγροτικής 
Ανάπτυξης και Τροφίμων. 

6. Τμήματα Κτηνιατρικής των Δ/νσεων Αγροτικής Οι¬ 
κονομίας και Κτηνιατρικής των Περιφερειακών Ενοτήτων 

ΤαΤμήματα Κτηνιατρικής των ΔΑΟΚ των ΠΕ είναι υπεύ¬ 
θυνα για την οργάνωση, συντονισμό και εφαρμογή της 
ενεργητικής και παθητικής επιτήρησης και των μέτρων 
εξάλειψης της ΣΕΒ, συμπεριλαμβανομένης και της επι¬ 
βολής των κυρώσεων του νόμου 4235/2014 (ΦΕΚ Α' 32), 
στην περιοχή αρμοδιότητάςτους. 

Ειδικότερα έχουν τις παρακάτω υποχρεώσεις και αρ¬ 
μοδιότητες: 

(α) Ορίζουν με Απόφαση τον υπεύθυνο του Προγράμ¬ 
ματος επιτήρησης της ΣΕΒ στις εκτροφές της ΠΕ αρμοδι¬ 
ότητάς τους, το όνομα του οποίου γνωστοποιούν, μαζί 
με τα πλήρη στοιχεία επικοινωνίας του, στο Τμήμα Λοι¬ 
μωδών και Παρασιτικών Νοσημάτων της Δ/νσης Υγείας 
των Ζώων του Υπουργείου Ανάπτυξης και Τροφίμων. 

(β) Για την επίτευξη των ετήσιων στόχων, προγραμ¬ 
ματίζουν για τα βοοειδή που σφάζονται για ανθρώπινη 
κατανάλωση, στα σφαγεία που τους αντιστοιχούν, τις 
μηνιαίες δειγματοληψίεςτου προσεχούς έτους, πριν την 
λήξη του τρέχοντος, σε συνεργασία με τα Τοπικά Αγρο¬ 
τικά Κτηνιατρεία ή Κέντρα Κτηνιατρικών Υπηρεσιών της 
περιοχής αρμοδιότητάς τους. 

(γ) Συλλέγουν και αποστέλλουν τον απαιτούμενο, για 
την περιοχή αρμοδιότητάς τους, αριθμό δειγμάτων εγκε¬ 
φαλικού ιστού από τις ηλικιακές ομάδες βοοειδών που 
ορίζει το Πρόγραμμα.Τα ύποπτα βοοειδή που οδηγού¬ 
νται στο σφαγείο συνοδεύονται από έγγραφο ενημέρω¬ 
σης του κρεοσκόπου για την διενέργεια δειγματοληψίας, 
χρησιμοποιώντας τα κατάλληλα υποδείγματα εγγράφων 
του Εγχειρίδιου Οδηγιών Εφαρμογής του Προγράμματος 
της ΣΕΒ. Σε περίπτωση καταστροφής ζώων από μολυ- 
σμένη εκμετάλλευση, τα δείγματα συλλέγονται από την 
υπηρεσία στην οποία ανήκει η μολυσμένη εκμετάλλευ¬ 
ση. Τονίζεται πως στην περίπτωση νεκρών ζώων από 
θετικές εκτροφές την δειγματοληψία διενεργούν μόνο 
κτηνίατροι των Κτηνιατρικών Αρχών της ΠΕ. 

(δ) Καταχωρούν άμεσα τις δειγματοληψίες στην ψηφι¬ 
ακή εφαρμογή «Εργαστηριακά ΣΕΒ-ΜΣΕ»του ΟΠΣ Κτη¬ 
νιατρικής, και κατά προτεραιότητα τις κλινικές υποψίες, 
τις επείγουσες σφαγές, τα ζώα των θετικών εκτροφών και 
τα ζώα που προορίζονται για ανθρώπινη κατανάλωση. 

(ε) Διατηρούν ατομικό αρχείο για κάθε μία ύποπτη ή 
θετική με ΣΕΒ εκτροφή, το οποίο περιλαμβάνει τα δελτία 
εξέτασης όλων των νεκρών και σφαγμένων ζώων της 
εκτροφής και τηρούν μητρώο στο οποίο καταγράφονται 
όλες οι ενέργειες που πραγματοποιούνται σε κάθε θετική 


εκτροφή, κατ'εφαρμογή του παρόντος Προγράμματος, 
και τα αποτελέσματα αυτών των ενεργειών. Καταρτίζουν 
κατάσταση με τα πλήρη στοιχεία, συμπεριλαμβανομέ¬ 
νων των γεωγραφικών συντεταγμένων, των θετικών 
εκτροφών που ήδη υπάρχουν, καθώς και των νέων θε¬ 
τικών που προκύπτουν κατά την διάρκεια του έτους. Η 
συγκεκριμένη κατάσταση καθορίζεται με εγκύκλιο της 
Κεντρικής Αρμόδιας Αρχής και αποστέλλεται σε αυτήν 
ανά εξάμηνο. 

(στ) Συνεργάζονται τόσο με το Εθνικό Εργαστήριο 
Αναφοράς ΜΣΕ, όσο και με τοΤμήμα Λοιμωδών και Πα- 
ρασιτικών Νοσημάτων της Διεύθυνσης Υγείας των Ζώων 
της Γενικής Διεύθυνσης Βιώσιμης Ζωικής Παραγωγής και 
Κτηνιατρικής του Υπουργείου Αγροτικής Ανάπτυξης και 
Τροφίμων, για την αποτελεσματικότερη διενέργεια της 
επιδημιολογικής έρευνας σε εκτροφή με επιβεβαιωμένο 
κρούσμα ΣΕΒ. 

(ζ) Επιβλέπουν και πιστοποιούν την ορθή εφαρμογή 
καθαρισμού και απολύμανσης σε κάθε εκτροφή με επι¬ 
βεβαιωμένο κρούσμα ΣΕΒ, χρησιμοποιώντας τα κατάλ¬ 
ληλα υποδείγματα εγγράφων του Εγχειρίδιου Οδηγιών 
Εφαρμογής του Προγράμματος της ΣΕΒ. 

(η) Κοινοποιούν στο Τμήμα Λοιμωδών και Παρασιτι- 
κών Νοσημάτων της Διεύθυνσης Υγείας των Ζώων της 
Γενικής Διεύθυνσης Βιώσιμης Ζωικής Παραγωγής και 
Κτηνιατρικής του Υπουργείου Αγροτικής Ανάπτυξης και 
Τροφίμων, τα κατάλληλα διοικητικά έγγραφα που περι¬ 
λαμβάνονται στο Εγχειρίδιο Οδηγιών Εφαρμογής του 
Προγράμματος της ΣΕΒ. 

(θ) Κοινοποιούν στους υπεύθυνους των εκτροφών βο¬ 
οειδών τα αποτελέσματα των εργαστηριακών εξετάσεων 
που διενεργούνται σε ζώα της εκτροφής τους και διατη¬ 
ρούν αντίγραφο όλων των εργαστηριακών εξετάσεων 
στον ατομικό φάκελο της εκτροφής. 

(ι) Επιβάλλουν τις κυρώσεις σε περίπτωση μη συμμόρ¬ 
φωσης με τις απαιτήσεις των διατάξεων της παρούσας 
απόφασης. 

(ια) Οργανώνουν και συμμετέχουν, σε συνεργασία με 
την Κεντρική Αρμόδια Αρχή, σε εκπαιδεύσεις και ενημε¬ 
ρώσεις κτηνιάτρων της περιοχής αρμοδιότητάς τους για 
την αποτελεσματικότερη διάγνωση και την εφαρμογή 
του προγράμματος της ΣΕΒ στα βοοειδή. 

(ιβ) Οργανώνουν ενημερωτική εκστρατεία σε περιφε¬ 
ρειακό και τοπικό επίπεδο για την ευαισθητοποίηση της 
γεωργικής κοινότητας και της συναφούς βιομηχανίας 
σχετικά με τους στόχους, το περιεχόμενο και τις διαδι¬ 
κασίες του προγράμματος. 

(ιγ) Ενημερώνουν το αρμόδιο Τμήμα της Δ/νσης Αγρο¬ 
τικής Οικονομίας και Κτηνιατρικής των Περιφερειακών 
Ενοτήτων, στο οποίο ανήκει ο Επόπτης Κυκλοφορίας Ζω¬ 
οτροφών, για την ύπαρξη εκτροφής με επιβεβαιωμένο 
κρούσμα ΣΕΒ, για την πραγματοποίηση δειγματοληψίας 
στις ζωοτροφές της εκτροφής ή/και του προμηθευτή ζω¬ 
οτροφών της συγκεκριμένης εκτροφής, τα αποτελέσμα¬ 
τα και συμπεράσματα της οποίας συμπεριλαμβάνονται 
στην επιδημιολογική έρευνα που διεξάγουν. 

(ιδ) Συνεργάζονται με τις Δ/νσεις Κτηνιατρικής των Γε¬ 
νικών Δ/νσεων Περιφερειακής Αγροτικής Οικονομίας και 
Κτηνιατρικής των Περιφερειών, με στόχο την ορθότερη 
εφαρμογή του προγράμματος της ΣΕΒ. 

(ιε) Συνεργάζονται με την αρμόδια Κεντρική Αρχή της 
Γενικής Διεύθυνσης Βιώσιμης Ζωικής Παραγωγής και 
Κτηνιατρικής του Υπουργείου Αγροτικής Ανάπτυξης και 
Τροφίμων και παρέχουν την συνδρομή τους σε επιθεω¬ 
ρήσεις ή ελέγχους που πραγματοποιούνται στη χώρα 
από υπηρεσίες της Ευρωπαϊκής Ένωσης. 

7. Ο Οργανισμός Ελληνικών Γεωργικών Ασφαλίσεων 
(ΕΛΓΑ) 

Κατά τις αυτοψίες που διενεργούν στα πλαίσια των 
αρμοδιοτήτων τους, οι κτηνίατροι του ΕΛΓΑ, υλοποιούν 
δειγματοληψίες εγκεφαλικού ιστού σε νεκρά βοοειδή 
ακολουθώντας τις διαδικασίες που περιγράφονται στο 
Εγχειρίδιο Οδηγιών Εφαρμογής του Προγράμματος της 
ΣΕΒ. Ο ΕΛΓΑ ενημερώνει άμεσα την αρμόδια ΔΑΟΚ για 
τη διενέργεια των δειγματοληψιών, ώστε να επιτευχθεί 
καλύτερος συντονισμός. Τα δείγματα παραδίδονται στις 
ρμόδιες ΔΑΟΚ προκειμένου να ολοκληρωθεί η διαδικα¬ 
σία αποστολής στους στα αντίστοιχα εργαστήρια και η 
καταχώρηση στη βάση του ΟΠΣ Κτηνιατρικής. 

8. Οι Υπεύθυνοι εκμεταλλεύσεων βοοειδών, σφαγείων 
και εγκαταστάσεων αποτέφρωσης 

(α) Οι υπεύθυνοι όλων των εκμεταλλεύσεων βοοειδών 
της χώρας, συμπεριλαμβανομένων και των κλειστών ή 
πειραματικών αγελών που διατηρούνται σε Κέντρα, 
Ινστιτούτα ή Φορείς που τελούν υπό την εποπτεία εκ¬ 
παιδευτικών ιδρυμάτων της χώρας ή του Υπουργείου 
Αγροτικής Ανάπτυξης και Τροφίμων υποχρεούνται να 
συνεργάζονται με τις αρμόδιες Κτηνιατρικές Αρχές των 
Περιφερειακών Ενοτήτων, για την εφαρμογή του Προ¬ 
γράμματος. Ειδικότερα, είναι υποχρεωμένοι να ενημερώ¬ 
νουν άμεσα (σε διάστημα μικρότερο των 24 ωρών) τις 
αρμόδιες Κτηνιατρικές Αρχές των ΠΕ σε κάθε περίπτωση: 

Ή νεκρού βοοειδούς (σύμφωνα με τα ηλικιακά όρια 
του άρθρου 4) στην εκτροφή του, για τη λήψη δείγματος 
εγκεφαλικού ιστού 

ΚΙ βοοειδούς που εμφανίζει νευρολογικές διαταραχές 
ή διαταραχές της συμπεριφοράς ή προοδευτική υποβάθ- 
μιση της γενικής κατάστασης που συνδέεται με προσβο¬ 
λή του κεντρικού νευρικού συστήματος για περαιτέρω 
κλινική και εργαστηριακή διερεύνηση. 

(β) Οι υπεύθυνοι εκμεταλλεύσεων βοοειδών είναι 
υποχρεωμένοι να διατηρούν στον ατομικό φάκελο της 
εκτροφής όλα τα αποτελέσματα των εργαστηριακών 
εξετάσεων που διενεργούνται σε βοοειδή της εκμετάλ¬ 
λευσής τους και παράλληλα να ενημερώνουν το μητρώο 
της εκμετάλλευσης για οποιεσδήποτε μεταβολές στον 
πληθυσμό της μονάδας εκτροφής. 

(γ) Οι υπεύθυνοι των εκτροφών βοοειδών στις οποίες 
έχουν επιβεβαιωθεί θετικά ως προς τη ΣΕΒ κρούσματα 
και βρίσκονται υπό επιτήρηση υποχρεούνται να συμμορ¬ 
φώνονται με τα περιοριστικά μέτρα και τις υποδείξεις 
των αρμόδιων Κτηνιατρικών Αρχών των ΠΕ. 

(δ) Οι υπεύθυνοι των εκτροφών βοοειδών της χώρας 
στις οποίες έχουν επιβεβαιωθεί θετικά ως προς την ΣΕΒ 
κρούσματα και των εκτροφών όπου έχουν διενεργηθεί 
εργαστηριακές εξετάσεις για ΣΕΒ και ήταν αρνητικές 
υποχρεούνται να διατηρούν στο αρχείο της εκμετάλ¬ 
λευσης όλα τα αποτελέσματα των εργαστηριακών εξε¬ 


τάσεων που διεξήχθησαν σε ζώα σφαγέντα, νεκρά ή ζώα 
που θανατώθηκαν και καταστράφηκαν. 

(ε) Οι υπεύθυνοι λειτουργίας των σφαγείων βοοειδών 
υποχρεούνται να συνεργάζονται με τις αρμόδιες Κτηνια¬ 
τρικές Αρχές των Π Ε και να συμμορφώνονται με τις υπο¬ 
δείξεις αυτών. Εξασφαλίζουν ότι ο προ σφαγής κλινικός 
έλεγχος των βοοειδών και η μετά την σφαγή επιθεώρηση 
των σφάγιων πραγματοποιείται υπό κατάλληλες συν¬ 
θήκες σύμφωνα με τις διατάξεις των Κανονισμών (ΕΚ) 
αριθ. 854/2004 και αριθ. 853/2004, κι ότι η συλλογή των 
απαραίτητων δειγμάτων εγκεφαλικού ιστού από σφαγέ¬ 
ντα βοοειδή διενεργείται σύμφωνα με τις διατάξεις του 
Κανονισμού (ΕΚ) αριθ. 999/2001. 

(στ) Οι υπεύθυνοι των εγκεκριμένων μονάδων αποτέ¬ 
φρωσης ή συναποτέφρωσης και μεταποίησης κατηγο¬ 
ρίας 1, σύμφωνα με τον Κανονισμό (ΕΚ) αρ. 1069/2009, 
υποχρεούνται να συνεργάζονται και να συμμορφώνο¬ 
νται με τις υποδείξεις των αρμοδίων Κτηνιατρικών Αρ¬ 
χών των ΠΕ για την εξουδετέρωση του κινδύνου της ΣΕΒ. 

9. Η Επιτροπή για τις Μεταδοτικές Σπογγώδεις Εγκε- 
φαλοπάθειες 

9.1 Στο Υπουργείο Αγροτικής Ανάπτυξης και Τροφί¬ 
μων συγκροτείται Επιτροπή για τις ΣΕΒ-ΜΣΕ, η οποία 
αποτελείται από: 

(α) τον Προϊστάμενο της Διεύθυνσης Υγείας των Ζώων 
της Γενικής Διεύθυνσης Βιώσιμης Ζωικής Παραγωγής και 
Κτηνιατρικής του Υπουργείου Αγροτικής Ανάπτυξης και 
Τροφίμων, ως Πρόεδρο, 

(β)τον ΠροϊστάμενοτουΤμήματοςΛοιμωδών και Πα- 
ρασιτικών Νοσημάτων της Διεύθυνσης Υγείας των Ζώων 
της Γενικής Διεύθυνσης Βιώσιμης Ζωικής Παραγωγής και 
Κτηνιατρικής του Υπουργείου Αγροτικής Ανάπτυξης και 
Τροφίμων, 

(γ) τον αρμόδιο του Προγράμματος του Τμήματος 
Λοιμωδών και Παρασιτικών Νοσημάτων της Διεύθυν¬ 
σης Υγείας των Ζώων της Γενικής Διεύθυνσης Βιώσιμης 
Ζωικής Παραγωγής και Κτηνιατρικής του Υπουργείου 
Αγροτικής Ανάπτυξης και Τροφίμων, ο οποίος καθορί¬ 
ζεται με Απόφαση του Π ροϊσταμένου της Δ/νσης Υγείας 
των Ζώων, 

(δ) τον αρμόδιο του Εθνικού Εργαστηρίου Αναφοράς 
για τις ΜΣΕ, 

(ε) έναν κτηνίατρο από το Εξουσιοδοτημένο Εργα¬ 
στήριο των ΜΣΕ για ταχείες ανοσολογικές δοκιμές της 
Δ/νσης Κτηνιατρικού Κέντρου Θεσσαλονίκης, 

(στ) έναν κτηνίατρο από κάθε Περιφέρεια, υπεύθυνο 
για τον συντονισμό, την εφαρμογή και την εποπτεία του 
Προγράμματος στην Περιφέρεια αυτή, 

(ζ) έναν υπάλληλο του Τμήματος Μεθόδων, Σχεδια- 
σμού, Διοίκησης Έργων και Ανάπτυξης Πληροφοριακών 
Συστημάτων και Ψηφιακών Υπηρεσιών της Δ/νσης Ηλε¬ 
κτρονικής Διακυβέρνησης του ΥΠΑΑΤ. 

9.2 Εάν κριθεί σκόπιμο, στις συσκέψεις της Επιτροπής 
μπορούν να προσκαλούνται εξειδικευμένοι επιστήμονες 
από φορείς του ευρύτερου Δημοσίου ή Ιδιωτικού Τομέα, 
τα Πανεπιστημιακά Ιδρύματα και τα Ερευνητικά Κέντρα, 
καθώς και άλλες υπηρεσίες του Υπουργείου Αγροτικής 
Ανάπτυξης και Τροφίμων, και των Περιφερειών. 

9.3 Έργο της Επιτροπής είναι να αξιολογεί την πορεία 
του Προγράμματος, να καταγράφει τις αδυναμίες του 
συστήματος επιτήρησης και να σχεδιάζει ένα πλαίσιο 
δράσεων για την βελτίωση του Προγράμματος και την 
επίτευξη των εκάστοτε στόχων. Η επικοινωνία των μελών 
θα πραγματοποιείται μέσω ηλεκτρονικής αλληλογραφί¬ 
ας, συσκέψεων ή τηλεδιάσκεψης. 

Άρθρο 4 

Σύστημα επιτήρησης 

1. Επιτήρηση βοοειδών ανάλογα με τη χώρα γέννησης 

Α. Η επιτήρηση βοοειδών τα οποία γεννήθηκαν στην 
Ελλάδα ή σε μία από τις χώρες του παραρτήματος II πα¬ 
ράγραφος 1 εφαρμόζεται: 

1. στο σύνολο των ζώων ηλικίας >72 μηνών που σφά¬ 
ζονται για ανθρώπινη κατανάλωση και προέρχονται από 
ελληνικές εκτροφές 

2. σε ζώα ηλικίας >48 μηνών που: 

α. σφάζονται για ανθρώπινη κατανάλωση κατά τις 
ακόλουθες περιπτώσεις: 

- σε επείγουσα σφαγή σύμφωνα με το σημείο 1 του 
κεφαλαίου VI του τμήματος I του παραρτήματος III του 
κανονισμού (ΕΚ) αριθ. 853/2004 

- όταν σε προ της σφαγής επιθεώρηση διαπιστώνονται 
σημάδια σχετικά με ατυχήματα, ή σοβαρά φυσιολογικά 
και λειτουργικά προβλήματα, ή σημάδια σύμφωνα με το 
σημείο 2 του τμήματος Β του κεφαλαίου II της ενότητας I 
του παραρτήματος I του κανονισμού (ΕΚ) αριθ. 854/2004. 

β. δεν σφάζονται για ανθρώπινη κατανάλωση και 
βρίσκονται νεκρά ή ετοιμοθάνατα, ανεξάρτητα από 
την αιτία θανάτου, ή έχουν θανατωθεί για οποιοδήποτε 
λόγο, με εξαίρεση τη θανάτωση στα πλαίσια εκστρα¬ 
τείας καταπολέμησης επιδημικής νόσου (π.χ. επιδημία 
αφθώδους πυρετού). 

Β. Η επιτήρηση βοοειδών τα οποία γεννήθηκαν σε μία 
από τις χώρες του παραρτήματος II παράγραφος 2 ή τρί¬ 
τες χώρες εφαρμόζεται σε ζώα: 

1. ηλικίας>24 μηνών που: 

α. σφάζονται για ανθρώπινη κατανάλωση κατά τις 
ακόλουθες περιπτώσεις: 

- σε επείγουσα σφαγή σύμφωνα με το σημείο 1 του 
κεφαλαίου VI του τμήματος I του παραρτήματος III του 
κανονισμού (ΕΚ) αριθ. 853/2004 

- όταν σε προ της σφαγής επιθεώρηση διαπιστώνονται 
σημάδια σχετικά με ατυχήματα, ή σοβαρά φυσιολογικά 
και λειτουργικά προβλήματα, ή σημάδια σύμφωνα με το 
σημείο 2 του τμήματος Β του κεφαλαίου II της ενότητας I 
του παραρτήματος I του κανονισμού (ΕΚ) αριθ. 854/2004. 

β. δεν σφάζονται για ανθρώπινη κατανάλωση και 
βρίσκονται νεκρά ή ετοιμοθάνατα, ανεξάρτητα από 
την αιτία θανάτου, ή έχουν θανατωθεί για οποιοδήποτε 
λόγο, με εξαίρεση τη θανάτωση στα πλαίσια εκστρα¬ 
τείας καταπολέμησης επιδημικής νόσου (π.χ. επιδημία 
αφθώδους πυρετού). 

2. ηλικίας>30 μηνών τα οποία σφάζονται για ανθρώ¬ 
πινη κατανάλωση. 

Γ. Από την υποχρέωση της καθολικής εξέτασης δειγ¬ 
μάτων εγκεφαλικού ιστού για τη ΣΕΒ, από τις ηλικιακές 
ομάδες βοοειδών της παραγράφου 1 του παρόντος 


άρθρου, εξαιρούνται μόνο απομακρυσμένα νησιά της 
χώρας τα οποία δεν διαθέτουν Τοπική Κτηνιατρική Αρχή 
και η συλλογή δείγματος είναι δυσχερής. 

Δ. Σε περίπτωση κλινικής υποψίας ΣΕΒ, είτε στον προ 
σφαγής έλεγχο, είτε στην εκμετάλλευση, εφαρμόζονται 
όλα όσα προβλέπονται στο άρθρο 5 της παρούσας. 

2. Κανόνες δειγματοληψίας 

Η συλλογή και η αποστολή δειγμάτων εγκεφαλικού 
ιστού από τις παραπάνω ηλικιακές ομάδες βοοειδών, 
γίνεται σύμφωνα με τις Τεχνικές Οδηγίες που παρέχονται 
στο Εγχειρίδιο Οδηγιών Εφαρμογήςτου Προγράμματος 
της ΣΕΒ, και τα δείγματα προωθούνται στο αρμόδιο Ερ¬ 
γαστήριο συνοδευόμενα από το ανάλογο έντυπο, που 
περιλαμβάνεται στο Εγχειρίδιο Οδηγιών Εφαρμογής του 
Προγράμματος της ΣΕΒ, συμπληρωμένο. 

3. Χώροι και διαδικασίες άσκησης της επιτήρησης 

Η επιτήρηση της ΣΕΒ ασκείται στους ακόλουθους χώ¬ 
ρους: 

(α) σε όλα τα σφαγεία της χώρας στο πλαίσιο: 

- της υποχρεωτικής δειγματοληψίας εγκεφαλικού 
ιστού από όλα τα σφάγια βοοειδών των ηλικιακών ομά¬ 
δων που περιγράφονται στην παράγραφο 1 του παρό¬ 
ντος άρθρου. 

- του προ σφαγής ελέγχου ο οποίος αποσκοπεί στον 
εντοπισμό βοοειδών με νευρολογικές διαταραχές ή δια¬ 
ταραχές της συμπεριφοράς ή προοδευτική υποβάθμιση 
της γενικής κατάστασης που συνδέεται με προσβολή του 
κεντρικού νευρικού συστήματος (κλινικά ύποπτα ζώα). 

Όταν ένα βοοειδές που σφάζεται για ανθρώπινη κα¬ 
τανάλωση υποβάλλεται σε ταχεία δοκιμή για ΣΕΒ, στο 
σφάγιο του εν λόγω ζώου δεν δίδεται σήμανση υγειονο¬ 
μικού ελέγχου, όπως προβλέπεται στο Κεφάλαιο III του 
Παραρτήματος I του Κανονισμού (ΕΚ) αρ. 854/2004, έως 
ότου υπάρξει αρνητικό αποτέλεσμα ταχείας δοκιμής. 
Όλα τα τεμάχια σώματος του ζώου που υποβάλλεται 
σε ταχεία δοκιμή ΣΕΒ, συμπεριλαμβανομένου και του 
δέρματος αυτού, παραμένουν υπό επίσημο έλεγχο έως 
ότου υπάρξει αρνητικό αποτέλεσμα ταχείας δοκιμής, 
εκτός από τα ζωικά υποπροϊόντα που καταστρέφονται 
άμεσα σύμφωνα με τον Κανονισμό (ΕΚ) αρ. 1069/2009. 

Όταν το αποτέλεσμα της ταχείας δοκιμής είναι θετικό 
ή ασαφές, το σφάγιο καθώς και το δέρμα αυτού κατα- 
στρέφονται με αποτέφρωση. Το αμέσως προηγούμενο 
σφάγιο στην αλυσίδα παραγωγής του σφαγείου, καθώς 
και τα δύο επόμενα από αυτό που βρέθηκε θετικό ή ασα¬ 
φές, καταστρέφονται με αποτέφρωση. 

(β) σε όλες τις εκτροφές της χώρας συμπεριλαμβα¬ 
νομένων και των κλειστών ή πειραματικών αγελών που 
διατηρούνται σε Κέντρα, Ινστιτούτα ή Φορείς που τελούν 
υπό την εποπτεία εκπαιδευτικών ιδρυμάτων της χώρας 
ή του Υπουργείου Αγροτικής Ανάπτυξης και Τροφίμων. 
Η επιτήρηση αυτή διεξάγεται στα πλαίσια των συνήθων 
κτηνιατρικών δραστηριοτήτων για την παροχή περίθαλ¬ 
ψης, την εφαρμογή προγραμμάτων ελέγχου/εκρίζωσης 
νοσημάτων, την έκδοση ή τον έλεγχο εγγράφων ή υγει¬ 
ονομικών πιστοποιητικών ή αδειών μετακίνησης ζώων, 
την σήμανση ζώων, την διενέργεια επιδημιολογικής 
έρευνας, την συλλογή δειγμάτων για διαγνωστικούς 
σκοπούς κ.λπ. και αποσκοπεί στον εντοπισμό κλινικά 

ύποπτων βοοειδών και την συλλογή δειγμάτων από νε¬ 
κρά ζώα, σύμφωνα με τα αναφερόμενα στην παράγραφο 
1 του παρόντος άρθρου, ανεξαρτήτως αιτίας θανάτου. 

Άρθρο 5 

Ηλεκτρονική καταχώρηση 

των δειγματοληψιών της ΣΕΒ 
Στο Ολοκληρωμένο Πληροφοριακό Σύστημα (ΟΠΣ) 
Κτηνιατρικής υπάρχει η ψηφιακή εφαρμογή «Δειγματο¬ 
ληψία ΣΕΒ - ΜΣΕ» για την ηλεκτρονική καταγραφή των 
δειγματοληψιών για την ΣΕΒ, καθώς και των αποτελε¬ 
σμάτων αυτών, η οποία είναι υποχρεωτική. Οι πληρο¬ 
φορίες που αφορούν την δειγματοληψία (ημερομηνία 
δειγματοληψίας, στοιχεία του ζώου και της εκμετάλλευ¬ 
σης κ.λπ.) καταχωρούνται ηλεκτρονικά από τις ΔΑΟΚ, 
άμεσα, δίνοντας προτεραιότητα στις κλινικές υποψίες, 
τις επείγουσες σφαγές, τα ζώα των θετικών εκτροφών και 
τα ζώα που προορίζονται για ανθρώπινη κατανάλωση. 
Οι πληροφορίες αυτές λαμβάνονται ηλεκτρονικά από 
το εργαστήριο προορισμού. Μετά την ολοκλήρωση των 
εργαστηριακών αναλύσεων τα αποτελέσματα καταχω- 
ρούνται στην εφαρμογή από τα Κτηνιατρικά Εργαστήρια 
στα οποία πραγματοποιούνται οι αναλύσεις αυτές. 

Άρθρο 6 

Μέτρα επί υποψίας ΣΕΒ 

Εάν υπάρχει υποψία για ΣΕΒ, δηλαδή σε περίπτωση: 
(α) θετικού αποτελέσματος ειδικής ταχείας δοκιμής 
για ΣΕΒ ή 

(β) κλινικής υποψίας κατά τον προ σφαγής έλεγχο ή 
σε ζωντανό βοοειδές εκτροφής τότε: 

1. Με απόφαση της αρμόδιας Κτηνιατρικής Αρχής της 
ΠΕ λαμβάνονται τα ακόλουθα μέτρα: 

(α) Όλα τα βοοειδή της εκμετάλλευσης αυτής υπόκει- 
νται σε περιορισμό των μετακινήσεων μέχρι να γνωστο¬ 
ποιηθούν τα αποτελέσματα της εργαστηριακής, κλινικής 
και επιδημιολογικής έρευνας που διεξάγονται από τις 
αρμόδιες Κτηνιατρικές Αρχές, 

(β) Το κλινικά ύποπτο ζώο θανατώνεται υποχρεωτικά 
και δείγμα εγκεφαλικού ιστού αποστέλλεται στο Εθνικό 
Εργαστήριο Αναφοράς για εργαστηριακή εξέταση, 

(γ) Όταν το αποτέλεσμα της ταχείας δοκιμής είναι θε¬ 
τικό ή ασαφές, το σφάγιο καθώς και το δέρμα αυτού 
καταστρέφονται με αποτέφρωση. Ακόμα, το αμέσως 
προηγούμενο σφάγιο στην αλυσίδα παραγωγής του 
σφαγείου, καθώς και τα δύο επόμενα από αυτό που βρέ¬ 
θηκε θετικό ή ασαφές, καταστρέφονται με αποτέφρωση, 
(δ) Απολύμανση των στεγασμένων και ανοικτών 
χώρων του σφαγείου και των σκευών, εργαλείων και 
αντικειμένων που χρησιμοποιούνται σε αυτό, όπως 
περιγράφεται στο Εγχειρίδιο Οδηγιών Εφαρμογής του 
Προγράμματος της ΣΕΒ. 

Η εκτροφή εξακολουθεί να υπόκειται σε επίσημο πε¬ 
ριορισμό μέχρι γνωστοποιήσεως του εργαστηριακού 
αποτελέσματος της επιβεβαιωτικής δοκιμής. 

2. Με ευθύνη της αρμόδιας Κτηνιατρικής Αρχής της 
ΠΕ εξασφαλίζεται ότι οι ακόλουθες ενέργειες λαμβάνουν 
χώρα σε κάθε περίπτωση που τίθεται υποψία ΣΕΒ σε 
εκτροφή βοοειδών: 


(α) Ενημέρωση των κτηνοτροφών σχετικά με την συ¬ 
μπτωματολογία, την παθογένεια και την επιδημιολογία 
της ΣΕΒ. 

(β) Επεξήγηση των ισχυόντων νομικών, διοικητικών 
και οικονομικών μέτρων. 

(γ) Έγγραφη ενημέρωση του ιδιοκτήτη της εκτρο¬ 
φής για τις υποχρεώσεις του που αφορούν την τήρηση 
των περιοριστικών μέτρων στις μετακινήσεις ζώων της 
εκτροφής (δηλαδή απαγόρευση εισόδου και εξόδου 
ζώων από την ύποπτη εκτροφή), τα οποία εξακολουθούν 
να υφίστανται μέχρι γνωστοποιήσεως του αποτελέσμα¬ 
τος της επιβεβαιωτικής δοκιμής. 

(δ) Ατομική σήμανση και καταγραφή όλων των ζώων 
της εκτροφής. 

(ε) Λήψη του ιστορικού της εκτροφής και διεξαγωγή 
επιδημιολογικής έρευνας. Εάν υπάρχουν ενδείξεις ότι 
η εκμετάλλευση που βρισκόταν το ζώο όταν ενέκυψαν 
οι υπόνοιες της ΣΕΒ δεν είναι, κατά πάσα πιθανότητα, 
η εκμετάλλευση στην οποία το ζώο ενδέχεται να μο- 
λύνθηκε, οι αρμόδιες αρχές λαμβάνουν τα κατάλληλα 
μέτρα ώστε να τεθούν σε επίσημη επιτήρηση και οι δύο 
εκμεταλλεύσεις στις οποίες βρισκόταν το ζώο. 

(στ) Κλινική εξέταση όλων των ζώων για διαπίστωση 
τυχόν συμπτωμάτων που θέτουν υποψία ΣΕΒ. 

(ζ) Θανάτωση των ύποπτων ζώων, συλλογή κατάλλη¬ 
λου δείγματος για εργαστηριακή εξέταση και ακολούθως 
αποτέφρωση των πτωμάτων. 

3. Τα μέτρα που επιβλήθηκαν επί υποψίας αίρονται 
με απόφαση της αρμόδιας Κτηνιατρικής Αρχής της ΠΕ, 
κατόπιν αρνητικής ταχείας δοκιμής ή αρνητικής επιβε- 
βαιωτικής δοκιμής. 

4. Για την τεκμηρίωση της εφαρμογής των μέτρων επί 
υποψίας ΣΕΒ καθώς και της άρσης αυτών, συμπληρώ¬ 
νονται και κοινοποιούνται τα ανάλογα κατά περίπτωση 
διοικητικά έγγραφα που περιλαμβάνονται στο Εγχειρίδιο 
Οδηγιών Εφαρμογής του Προγράμματος της ΣΕΒ. 

Άρθρο 7 

Μέτρα επί επιβεβαιώσεως ΣΕΒ 
1. Γενικά μέτρα που λαμβάνονται στην εκτροφή 
1.1 Σε κάθε περίπτωση επιβεβαίωσης ΣΕΒ διενεργείται 
έρευνα για τον εντοπισμό: 

(α) όλων των άλλων μηρυκαστικών που βρίσκονται 
στην εκμετάλλευση όπου εκτράφηκε το ζώο στο οποίο 
επιβεβαιώθηκε η νόσος, 

(β) όλων των απογόνων που γεννήθηκαν κατά τα δύο 
(2) χρόνια πριν ή μετά την κλινική εκδήλωση ή/και την 
εργαστη ριακή επιβεβαίωση της νόσου σε σφάγιο, στην 
περίπτωση που το βοοειδές είναι θηλυκό, 

(γ) όλων των ζώων "κλάσης" του ζώου στο οποίο επι¬ 
βεβαιώθηκε η ΣΕΒ. 

(δ) άλλων ειδών ζώων στην εκμετάλλευση όπου εκτρά¬ 
φηκε το ζώο στο οποίο επιβεβαιώθηκε η ΣΕΒ ή σε άλλες 
εκμεταλλεύσεις, τα οποία ενδέχεται να έχουν μολυνθεί 
από τον παράγοντα της ΣΕΒ, να έχουν λάβει τις ίδιες ζω¬ 
οτροφές ή να έχουν εκτεθεί στην ίδια πηγή μόλυνσης, 
(ε) της πιθανής προέλευσης της νόσου, 

(στ) της διακίνησης δυνητικώς μολυσμένων ζωοτρο¬ 
φών, άλλων υλικών ή οποιουδήποτε άλλου μέσου ενδέ- 

χεται να έχει μεταδώσει τον παράγοντα της ΣΕΒ προς ή 
από την εν λόγω εκμετάλλευση. 

1.2 Με ευθύνη της αρμόδιας τοπικής Κτηνιατρικής 
Αρχής της ΠΕ εξασφαλίζεται ότι οι ακόλουθες ενέργειες 
λαμβάνουν χώρα σε κάθε περίπτωση εκτροφής με επι¬ 
βεβαιωμένο κρούσμα ΣΕΒ σε βοοειδές: 

(α) Ενημέρωση των κτηνοτροφών σχετικά με τη συ¬ 
μπτωματολογία, την παθογένεια και την επιδημιολογία 
της ΣΕΒ. 

(β) Επεξήγηση των ισχυόντων νομικών, διοικητικών 
και οικονομικών μέτρων. 

(γ) Έγγραφη ενημέρωση του ιδιοκτήτη της εκτρο¬ 
φής για τις υποχρεώσεις του που αφορούν την τήρηση 
των περιοριστικών μέτρων στις μετακινήσεις ζώων της 
εκτροφής (δηλαδή απαγόρευση εισόδου και εξόδου 
ζώων από την θετική εκτροφή) και των αποτελεσμά¬ 
των των εργαστηριακών εξετάσεων που διεξήχθησαν 
σε βοοειδή της εκμετάλλευσης. 

(δ) Ατομική σήμανση και καταγραφή όλων των ζώων 
της εκτροφής. 

(ε) Λήψη του ιστορικού της εκτροφής και διεξαγωγή 
επιδημιολογικής έρευνας. 

(στ) Κλινική εξέταση όλων των ζώων για διαπίστωση 
τυχόν συμπτωμάτων που θέτουν υποψία ΣΕΒ σε άλλα 
βοοειδή της εκτροφής. 

(ζ) Ενημέρωση του αρμόδιου Τμήματος της Δ/νσης 
Αγροτικής Οικονομίας και Κτηνιατρικής των ΠΕ, στο 
οποίο ανήκει ο Επόπτης Κυκλοφορίας Ζωοτροφών, για 
την ύπαρξη εκτροφής με επιβεβαιωμένο κρούσμα ΣΕΒ, 
για την πραγματοποίηση δειγματοληψίας στις ζωοτρο¬ 
φές της εκτροφής ή/και του προμηθευτή ζωοτροφών 
της συγκεκριμένης εκτροφής, για τα αποτελέσματα των 
εργαστηριακών ελέγχων και ακολούθως την καταστρο¬ 
φή των μολυσμένων ζωοτροφών. 

2. Ειδικά μέτρα που λαμβάνονται στην εκτροφή 
Με απόφαση της αρμόδιας Κτηνιατρικής Αρχής της 
ΠΕ στην εκτροφή του επιβεβαιωμένου κρούσματος ΣΕΒ 
επιβάλλονται τα ακόλουθα μέτρα: 

(α) Απαγορεύεται η είσοδος και η έξοδος βοοειδών ή 
και άλλων ειδών μηρυκαστικών, αντιστοίχως εντός και 
εκτός των ορίων της εκτροφής προέλευσης. 

(β) Τα ύποπτα ζώα που εντοπίζονται μετά την κλινική 
εξέταση θανατώνονται υποχρεωτικά και καταστρέφονται 
με αποτέφρωση των πτωμάτων σύμφωνα με τις διατά¬ 
ξεις του Κανονισμού (ΕΚ) αριθ. 1069/2009. Δείγματα εγκε¬ 
φαλικού ιστού από όλα τα ζώα που θανατώνονται, συλ- 
λέγονται και αποστέλλονται στο αρμόδιο εργαστήριο. 

(γ) Σε περίπτωση που η ΣΕΒ επιβεβαιώνεται σε θηλυκό 
ζώο, είναι υποχρεωτική η θανάτωση και η καταστροφή 
των πτωμάτων με αποτέφρωση, όλων των απογόνων 
αυτού, που γεννήθηκαν κατά τα δύο έτη πριν ή μετά την 
κλινική εκδήλωση ή/και την εργαστηριακή επιβεβαίωση 
της νόσου (για σφάγιο). Επιπλέον, υποχρεωτική είναι και 
η θανάτωση και καταστροφή των πτωμάτων με απο¬ 
τέφρωση, όλων των ζώων της 'κλάσης’ του ζώου στο 
οποίο επιβεβαιώθηκε η ΣΕΒ. Πραγματοποιείται λήψη 
δειγμάτων εγκεφαλικού ιστού από όλα τα ζώα που θα¬ 
νατώνονται για περαιτέρω εργαστηριακή διερεύνηση, 


(δ) Μετά την απομάκρυνση όλων των βοοειδών που 
υποχρεωτικά θανατώνονται και καταστρέφονται, καθώς 
και την ενδεχόμενη καταστροφή των μολυσμένων ζω¬ 
οτροφών, διενεργείται απολύμανση των στεγασμένων 
και ανοικτών χώρων της εκτροφής, των σκευών των 
εργαλείων και των αντικειμένων αυτής. 

3. Ειδικά μέτρα που λαμβάνονται στο σφαγείο 

Μετά την επιβεβαίωση, τα μέτρα που λαμβάνονται στο 

σφαγείο είναι τα ακόλουθα: 

(α) Στην εκτροφή προέλευσης του θετικού σφαγίου 
λαμβάνονται όλα τα μέτρα που περιγράφονται στο άρ¬ 
θρο 5 της παρούσας, 

(β) Απολύμανση των στεγασμένων και ανοικτών 
χώρων του σφαγείου και των σκευών, εργαλείων και 
αντικειμένων που χρησιμοποιούνται σε αυτό, όπως 
περιγράφεται στο Εγχειρίδιο Οδηγιών Εφαρμογής του 
Προγράμματος της ΣΕΒ. 

Στους κατόχους θετικών στην ΣΕΒ σφαγίων, καθώς 
και αυτών που βρίσκονται στην αλυσίδα παραγωγής και 
υποχρεωτικά καταστρέφονται, καταβάλλονται οι απο¬ 
ζημιώσεις σύμφωνα με την εκάστοτε ισχύουσα κοινή 
υπουργική απόφαση του Υπουργού Οικονομίας και Οι¬ 
κονομικών και του Υπουργού Αγροτικής Ανάπτυξης και 
Τροφίμων, περί «έγκρισης προγράμματος οικονομικών 
ενισχύσεων και αποζημιώσεων για την εξυγίανση του 
ζωικού κεφαλαίου της χώρας». 

4. Άρση των μέτρων που λήφθηκαν επί επιβεβαίωσης, 

Με απόφαση της αρμόδιας Κτηνιατρικής Αρχής της ΠΕ 

και 30 ημέρες μετά την απομάκρυνση όλων των βοοει¬ 
δών που υποχρεωτικά θανατώθηκαν και καταστράφη¬ 
καν, την διενέργεια των απαραίτητων ταχειών δοκιμών 
με αρνητικά αποτελέσματα, και του καθαρισμού και απο¬ 
λύμανσης της εκτροφής, η οποία παραμένει υπό επιτή¬ 
ρηση σύμφωνα με το άρθρο 7 παράγραφος 2, αίρονται 
τα μέτρα περιορισμού της. 

5. Τεκμηρίωση ενεργειών 

Για την τεκμηρίωση όλων των ενεργειών, που αφο¬ 
ρούν την επιβολή και την άρση των μέτρων στη μολυ- 
σμένη εκτροφή, συμπληρώνονται και κοινοποιούνται 
τα ανάλογα κατά περίπτωση διοικητικά έγγραφα που 
περιλαμβάνονται στο Εγχειρίδιο Οδηγιών Εφαρμογής 
του Προγράμματος τηςΣΕΒ. 

Άρθρο 8 

Κυρώσεις 

Στους μη συμμορφούμενους με τις διατάξεις της πα¬ 
ρούσας απόφασης και τα μέτρα που λαμβάνονται κατ' 
εφαρμογή της, δεν καταβάλλονται οι αποζημιώσεις ή 
οι ενισχύσεις της κοινής υπουργικής απόφασης των Οι¬ 
κονομικών Αποζημιώσεων και επιπλέον επιβάλλονται 
οι διοικητικές και ποινικές κυρώσεις που προβλέπονται 
από τον νόμο 4235/2014 (Α'32) και όπως αυτός κάθε 
φορά ισχύει. 

Άρθρο 9 

Καταργούμενες Διατάξεις 

Από την έναρξη ισχύος της παρούσας, η απόφαση του 
Αναπληρωτή Υπουργού Αγροτικής Ανάπτυξης και Τρο- 
φίμων υπ' αριθ. ΥΑ 273/10962/26.01.2016 (ΦΕΚ: 375 Β' 
της 18/02/2016), παύει να ισχύει. 

Άρθρο 10 

Παρατίθενται ακολούθως τα Παραρτήματα I και II, τα 
οποία αποτελούν αναπόσπαστο μέρος της παρούσας. 


ΠΑΡΑΡΤΗΜΑ I 

ΕΡΓΑΣΤΗΡΙΑΚΕΣ ΜΕΘΟΔΟΙ ΔΙΑΓΝΩΣΗΣ ΤΗΣ ΣΕΒ 

1. Ταχείες διαγνωστικές δοκιμές / ανοσολογικές δο¬ 
κιμές 

Χρησιμοποιούνται ως ταχείες δοκιμές για τον έλεγχο 
της ΣΕΒ οι ακόλουθες μέθοδοι: 

ί. δοκιμή ανοσοκαθήλωσης, με βάση τη διαδικασία 
ανοσοαποτυπώματος ννθ5ΐθΐτι για την ανίχνευση του αν¬ 
θεκτικού στην πρωτεϊνάση Κτμήματος ΡγΡΒθ$ (Ρποηίς5 

(ΖΗθεΚ ν\/θ5ΐθΐΎΐ ΐθ5ΐ), 

ίί. ανοσολογική δοκιμή με μικροπλάκες για την ανί¬ 
χνευση του Ρι-Ρ5ς (Επϊθγ Τ5Ε \/θΓ5ίοη 3), 

Μί. ανοσολογική δοκιμή τύπου σάντουιτς για την ανί¬ 
χνευση ΡγΡΒθ 5 (βραχύ πρωτόκολλο δοκιμής), η οποία 
διενεργείται ύστερα από μετουσίωση και συμπύκνωση 
(Βίο-Ρώά Τθ5θΕ 5ΑΡ Γ3ρίά ΐθ5ΐ), 
ίν. ανοσολογική δοκιμή (ΕΕΙ5Α) με μικροπλάκες, η 
οποία ανιχνεύει το ανθεκτικό στην πρωτεϊνάση Κ τμή¬ 
μα ΡγΡΚθ 5 με μονοκλωνικά αντισώματα (Ρποηίς5-(ΙήθςΙ< 
ίΙΑ ΐθ5ΐ), 

ν. ανοσολογική δοκιμή με τη χρήση χημικού πολυ¬ 
μερούς για την επιλεκτική δέσμευση του ΡΐΡ5ς και μο- 
νοκλωνικού αντισώματος ανίχνευσης που κατευθύνε- 
ται εναντίον διατηρημένων περιοχών του μορίου του 
Ρι-Ρ (ΙϋΕΧΧ ΗθίτΚΡίθΙς Β5Ε ΑηΐίςθΠ Τθ5ΐ Κίΐ, ΕΙΑ & ΙϋΕΧΧ 
Ηθιτ^ΡιθΙ< Β5Ε-5ςΓ3ρίθ Απΐίςθπ Τθ5ΐ Κίΐ, ΕΙΑ), 
νί. ανοσολογική δοκιμή πλευρικής ροής με την χρήση 
δύο διαφορετικών μονοκλωνικών αντισωμάτων για την 
ανίχνευση τμημάτων ΡτΡ ανθεκτικών στην πρωτεϊνάση 
Κ (Ρποηίς5 (ΖΓίθεΚ Ρπο5ΤΚΙΡ), 
νίί. αμφίπλευρη ανοσολογική δοκιμή με την χρήση 
δύο διαφορετικών μονοκλωνικών αντισωμάτων που κα- 
τευθύνονται εναντίον δύο επιτόπων που υπάρχουν σε 
Ρι-Ρ5ς βοοειδών, ευρισκόμενο σε ιδιαίτερα ξεδιπλωμένη 
διάταξη (Ηοόοίςΐ'θθη Βθϊβ Ριίοπ Β5Ε ΕΙΑΤθ5ΐ Κίΐ). 

Για όλες τις δοκιμές τα δείγματα ιστών στα οποία θα 
πραγματοποιηθούν οι δοκιμές πρέπει να συμμορφώνο¬ 
νται με τις οδηγίες χρήσης του παραγωγού. 

Ο παραγωγός της ταχείας δοκιμής πρέπει να εφαρμό¬ 
ζει σύστημα διασφάλισης ποιότητας, εγκεκριμένο από 
το Κοινοτικό Εργαστήριο Αναφοράς (ΚΕΑ) και το οποίο 
εξασφαλίζει ότι η απόδοση της δοκιμής δεν μεταβάλ¬ 
λεται. Ο παραγωγός της δοκιμής πρέπει να υποβάλει 
το πρωτόκολλο της δοκιμής στο Κοινοτικό Εργαστήριο 
Αναφοράς. 

Τροποποιήσεις των ταχειών δοκιμών και των πρωτο¬ 
κόλλων της δοκιμής μπορούν να γίνουν μόνον αφού 
αυτές κοινοποιηθούν προηγουμένως στο Κοινοτικό Ερ¬ 
γαστήριο Αναφοράς και υπό τον όρο ότι το Κοινοτικό 
Εργαστήριο Αναφοράς κρίνει ότι η τροποποίηση αυτή 
δεν μειώνει την ευαισθησία, την εξειδίκευση ή την αξιο¬ 


πιστία της δοκιμής. Η απόφαση αυτή κοινοποιείται στην 
Επιτροπή και στα Εθνικά Εργαστήρια Αναφοράς. 

2. Επιβεβαιωτικές δοκιμές ΣΕΒ 

Για την εξέταση δειγμάτων θετικών στις ταχείες δο¬ 
κιμές και δειγμάτων που προέρχονται από ζώα ύποπτα 
από ΣΕΒ προκειμένου να επιβεβαιωθούν ή να αποκλει¬ 
στούν οι ΣΕΒ διενεργούνται ιστοπαθολογικές ή άλλες δι¬ 
αγνωστικές μέθοδοι, όπωςπεριγράφονται στο Εγχειρίδιο 
Προδιαγραφών για Διαγνωστικές δοκιμές και Εμβόλια 
του Διεθνούς Γραφείου Επιζωοτιών όπως ανοσοϊστο- 
χημεία, ανοσοκαθήλωση και παρατήρηση των χαρα¬ 
κτηριστικών ινιδίων 5ΑΡ με ηλεκτρονική μικροσκοπία. 

3. Ερμηνεία εργαστηριακών αποτελεσμάτων για ΣΕΒ 

Δείγματα εγκεφαλικού ιστού βοοειδών που αποστέλ- 

λονται από τις ηλικιακές ομάδες βοοειδών που περιγρά- 
φονται στην παράγραφο 1, άρθρο 4 του προγράμματος 
υποβάλλονται σε: 

(α) 1 η εξέταση με μία από τις ταχείες ανοσολογικές 
δοκιμές που αναφέρονται στο σημείο 1 παραρτήματος. 

(β) Εφόσον το αποτέλεσμα της 1 ης εξέτασης είναι 
ασαφές ή θετικό, υποβάλλονται σε 2 η εξέταση επιβε¬ 
βαίωσης, με ιστοπαθολογική εξέταση του εγκεφαλικού 
στελέχους σύμφωνα με το Εγχειρίδιο Προδιαγραφών 
για Διαγνωστικές Δοκιμές και Εμβόλια του ΟΙΕ, εκτός αν 
το υλικό έχει υποστεί αυτόλυση ή είναι ακατάλληλο για 
ιστοπαθολογική εξέταση. 

(γ) Εάν το αποτέλεσμα της 2ης εξέτασης είναι ασαφές ή 
αρνητικό ή αν το υλικό έχει υποστεί αυτόλυση, το δείγμα 
υποβάλλεται σε 3η εξέταση με μια άλλη από τις διαγνω¬ 
στικές μεθόδους που περιγράφονται στο Εγχειρίδιο Προ¬ 
διαγραφών για Διαγνωστικές Δοκιμές και Εμβόλια του 
ΟΙΕ όπως η ανοσοκυτταροχημεία, η ανοσοκαθήλωση ή η 
ανίχνευση χαρακτηριστικών ινιδίων 5ΑΡ με ηλεκτρονική 
μικροσκοπία. 

Ένα βοοειδές θεωρείται θετική περίπτωση ΣΕΒ όταν 
το αποτέλεσμα της ταχείας εργαστηριακής δοκιμής, (1 η 
εξέταση) είναι θετικό ή ασαφές και: 

(α) είτε το αποτέλεσμα της 2ης (ιστοπαθολογικής) εξέ¬ 
τασης είναι θετικό, 

(β) είτε το αποτέλεσμα της 3ης (ανοσοϊστοχημείας ή 
ανοσοκαθήλωσης) εξέτασης είναι θετικό. 


ΠΑΡΑΡΤΗΜΑ II 

1. Κατάλογος κρατών μελών με αναθεωρημένο πρό¬ 
γραμμα ΣΕΒ 

• Βέλγιο 

• Τσεχική Δημοκρατία 

• Δανία 

• Γερμανία 

• Εσθονία 

• Ιρλανδία 

• Ελλάδα 

• Ισπανία 

• Γαλλία 

• Κροατία 

• Ιταλία 

• Κύπρος 

• Λετονία 

• Λιθουανία 

• Λουξεμβούργο 

• Ουγγαρία 

• Μάλτα 

• Κάτω Χώρες 

• Αυστρία 

• Πολωνία 

• Πορτογαλία 

• Σλοβακία 

• Σλοβενία 

• Φινλανδία 

• Σουηδία 

• Ηνωμένο Βασίλειο, Αγγλονορμαδικές Νήσοι και 
Νήσος Μαν 


2. Κατάλογος λοιπών κρατών μελών 
• Βουλγαρία 
■ Ρουμανία 

Άρθρο 11 
Έναρξη ισχύος 

Η απόφαση αυτή ισχύει από την δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2017 

Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3Πΐπΐ3ΐ€·3@€ΐ·9 ι ' 


























